Nordjyllands Politi efterlyste onsdag aften en syv-årig dreng, som var blevet væk fra sin familie. Efter at have været væk i omkring tre timer, blev drengen fundet i god behold. Det oplyser Nordjyllands Politi på Twitter. Der er tale om en tysk dreng, som blev væk cirka klokken 16.15 ved Hirtshals Fyr. - Den syv-årige dreng i Hirtshals er fundet i god behold og er sammen med pårørende. Tak for hjælpen, skriver Nordjyllands Politi på Twitter.

Opsummering:
En større eftersøgning var onsdag aften i gang ved Hirtshals, hvor en syv-årig dreng var blevet væk fra sin familie. Drengen er nu fundet i god behold.